cyanic-selkie/wikianc huggingface dataset:
Ontsmetting
Prosesse van ontsmetting
'n Redelike mate van vogtigheid is nodig, aangesien spore in 'n droë omgewing weerstand toon teen etileenoksied, Die normale temperature vir gassterilisering wissel tussen 50 en 60  ̊C, met 'n relatiewe vogtigheid van 40 tot 50 %. Etileenoksied word in mindere mate deur plastiekapparaat geabsorbeer en 'n tyd lank behou. Dit het egter geen uitwerking op die fisiese of chemiese eienskappe van die plastiek nie. Die etileenoksied-neerslag wat na sterilisering in die plastiek behoue bly, sal binne 2 tot 3 weke verdwyn as die artikels in ŉ goed geventileerde plek geberg word. Dit is noodsaaklik dat die artikels tydens die gassteriliseringsproses in omhulsels verpak word wat maklik deurdringbaar is vir gas.
Hoewel plastiekfilm die deurdringbaarste is vir gassterilisering, word papier en linne meestal gebruik. Formalien word as steriliseringsgas aangewend deur 10% formalienvloeistof met behulp van ŉ waaier deur 'n verdamper in ŉ vertrek in te blaas. 'n Vertrek van 8,6 m2 word gebruik vir die sterilisering van apparaat soos narkosemasjiene, broeikaste en ventilators. Die steriliseringsproses duur 64 minute en nil. die proses self afgehandel is, word die vertrek uitgespoel en 20 minute leeg gelaat. Die formalien word vir 'n tydperk van 15 minute geneutraliseer, waarna die vertrek weer 10 minute lank uitgespoel word. Verdere prosesse van sterilisering geskied deur bestraling en die aanwending van chemiese middels. Hoë-energiebestraling bied ŉ skoon en doeltreffende metode van sterilisering.
Dit is egter 'n duur proses vanweë die kumulatiewe effek van herhaaldelike bestraling, wat die materiale gou aftakel. Hierdie metode word dus veral aangewend om groot hoeveelhede wegdoenbare mediese plastiekapparaat soos spuite te steriliseer, Vanweë hul hoë deurdringingsvermoë is veral gammastrale geskik vir die sterilisering van groot hoeveelhede artikels op 'n slag. Die tydsduur word bepaal deur die hoeveelheid artikels en wissel tussen 8 en 32 uur.
Chemiese middels is geaktiveerde waterglutaraldehiede, wat alle mikroörganismes, insluitende spore, kan vernietig. Cidex word byvoorbeeld volgens voorskrif geaktiveer deur die toevoeging van natriumbikarbonaat. Dit is belangrik dat die datum van vermenging duidelik aangedui word, aangesien die mengsel net vir 14 dae na vermenging doeltreffend is. Dit duur 10 minute om vegetatiewe patogene en 3 uur om spore deur sterilisering te vernietig. Voor gebruik moet alle instrumente en buise deeglik in steriele water afgespoel word. Cidex is 'n geskikte steriliseringsmetode vir alle instrumente en toebehore wat nie in die outoklaaf gesteriliseer kan word nie. Dit is ook geskik vir alle tipes materiale, insluitende rubber en plastiek.
Steriliseringsindikators
Spesifieke kleurkodes word by die vooraf verseëlde pakke aangebring om die pakke en artikels wat aan stoomsterilisering (outoklavering) onderwerp word, te identifiseer. ŉ Groen streep op 'n pak sal byvoorbeeld na stoomsterilisering swart/bruin verkleur het. Dit beteken egter nie noodwendig dat die vereistes vir tydsduur, temperatuur en stoom nagekom is nie. By die sogenaamde kultuurtoetse bevat 'n biologiese indikator of Bacillus Staerothermophilus (spore met 'n baie hoë hitteweerstand), 6f Bacillus Subtilus (spore met ŉ weerstand teen etileenoksied en formalien).
Hierdie kultuurindikator word as die betroubaarste beskou. Die biologiese Attest-monitor-stelsel vir spoorkontrole maak voorsiening vir die daaglikse kontrolering van die doeltreffendheid van stoom- en etileenoksied-sterilisering. Vir elke lading wat aan sterilisering onderwerp word, word daar deur die betrokke outoklaafmasjien 'n bepaalde kenmerkende grafiek getrek. Hiervolgens kan afwykings ten opsigte van die doeltreffende werking van die masjien geïdentifiseer word.
'n Ander toets is die sogenaamde Bowie-Dick -hoëvakuum-outoklaafbandtoets. Hierdie toets toon of die vakuumpomp bevredigend werk en verseker dat alle lug blase wat tot onvoldoende sterilisering lei, verwyder is. Die rol wat ontsmetting tydens die behandeling van 'n pasiënt speel, is baie belangrik. Dit kom veral na vore by verbandtegniek en wondversorging. 'n Verskeidenheid ontsmettingsmiddels word gebruik vir die reiniging van wonde en die hoofdoel is die teenwerking van infeksie.
Die persoon wat die wond versorg, moet verseker dat sy hande en voorarms gewas en met 'n naelborsel en seep geskrop is voordat daar aan die wond gewerk word. ŉ Spesiale tegniek word gevolg ten opsigte van die skropprosedure. Die doel van die skropprosedure is nie om steriliteit van die hande te verkry nie, maar om die vel chirurgiese in te kry. Mikrobes wat in die porieë van die vel aanwesig is, kan nie met vel kiemdodende middels of antiseptika vernietig word nie. Die vel is dus na korrekte skropping van die hande meganies gereinig en so onbesmet moontlik, maar nogtans onsteriel.
UTC+02:00
UTC+2 is die tydsone vir:
Michio Kaku
Michio Kaku (San Jose (Kalifornië), 24 Januarie 1947) is 'n Amerikaanse futuris en teoretiese wetenskaplike wat spesialiseer in die snaarteorie. Hy het wetenskap gepopulariseer via sy twee radioprogramme en as 'n wydgelese skrywer van verskeie werke. Kaku is hoogleraar in teoretiese fisika aan die City College van New York.
Jeug en opleiding
Kaku is in San Jose, Kalifornië, gebore. Sy ouers was Japannese immigrante. In die vroeë 1960's het Kaku skaak gespeel in die skaakspan van Cubberley Hoërskool in Palo Alto. Hy het onder die aandag gekom van die wetenskaplike Edward Teller tydens die Nasionale Wetenskapskou in Albuquerque, Nieu-Meksiko.
Akademiese loopbaan
Kaku is tans hoogleraar in teoretiese fisika. Hy hou hom besig met die definiëring van die "Teorie van alles", wat beoog om die vier fundamentele kragte van die heelal te verenig; die sterk wisselwerking, die swak wisselwerking, die swaartekrag en elektromagnetisme.
Hy het van 1969 tot 2000 artikels gepubliseer oor snaarteorie, waarvan hy die eerste in 1974 geskryf het. Baie van die idees wat hy vir die eerste keer verken het, het sedertdien gegroei tot aktiewe navorsingsgebiede. Sy mees onlangse ondersoek, oor bosoniese kwantummembrane, is gepubliseer in die Physical Review in 2000.
Kaku het 170 artikels gepubliseer in tydskrifte met betrekking tot onderwerpe soos snaarteorie, superswaartekrag, supersimmetrie en fisika. Hy is ook outeur van 'n aantal populêre wetenskaplike boeke naamlik Visions, Hyperspace, Einstein's Cosmos en Parallel Worlds, asook mede-outeur van Beyond Einstein met Jennifer Thompson. Hyperspace is 'n topverkoper en is aangewys as een van die beste wetenskaplike boeke van die jaar deur sowel die New York Times as die Washington Post.
In sy boek, Physics of the Impossible, ondersoek hy die tegnologie van onsigbaarheid, televoering, heldersiendheid, anti-materiese motore, tydsreise en meer. Dit alles word algemeen beskou as dinge wat nie vandag moontlik is nie, maar dalk wel in die toekoms.
Film en televisie
Kaku het al op verskeie media platforms en op talle programme en netwerke verskyn, waaronder Good Morning America, The Screen Savers, Larry King Live, 60 minute, Nightline, 20/20, Naked Science, CNN, ABC News, CBS News, NBC News, Al Jazeera English, Fox News Channel, The History Channel, The Science Channel, Die Discovery Channel, TLC, Countdown with Keith Olbermann, die Art Bell Show en die opvolger daarvan, Coast to Coast AM en die Opie & Anthony Show en The Covino & Rich Show.
In 2005 verskyn Kaku in die kort dokumentêre prent Obsessed & Scientific. Die film gaan oor die moontlikheid van tydsreise en die mense wat daaroor droom. Dit is vertoon tydens die Montreal World Film Festival.
Kaku het ook verskyn in die ABC-dokumentêr UFOs: Seeing Is Believing, waarin hy suggereer dat alhoewel hy van mening is dat dit uiters onwaarskynlik is dat buiteaardse wesens ooit werklik die Aarde besoek het, mens jou gedagtes behoort oop te hou vir die moontlike bestaan van beskawings wat die mensdom 'n miljoen jaar vooruit is wat tegnologiese vordering betref. Hy het ook kommentaar gelewer oor die toekoms van die verkenning van interstellêre buiteaardse lewe in die Alien Planet reeks op Discovery Channel.
Dokumentêre
•	We Are the Guinea Pigs (1980)
•	Borders (1989)
•	Synthetic Pleasures (1995)
Mikroklien
Mikroklien bevat gewoonlik klein hoeveelhede natrium, en vorm gewoonlik tydens die stadige afkoeling van ortoklaas. Dit is meer stabiel onder laer temperature as ortoklaas. Sanidien is 'n polimorf van alkaliveldspate, en is meer stabiel by hoër temperature.
Mikroklien kan wit, liggeel, bruin-rooi of groen van kleur wees, en word algemeen gekenmerk deur vertweelinging wat plaasvind a.g.v. die transformasie van monkliene ortoklaas na trikliene mikroklien. Mikroklien kan chemies identies wees aan monokliene ortoklaas, maar omrede dit aan die trikliene kristalsisteem behoort, is die prismahoekeffens minder as reghoekig. Dit is hieruit dat die naam mikroklien afkomstig is, van die Griekse woord vir "klein hoek".
Dit is 'n volledig geordende trikliniese verandering van kaliumveldspaat en is dimorf (tweevormig) (Engels: dimorphous) met ortoklas. Mikrokliniek is identies aan ortoklaas in baie fisiese eienskappe, bv. dit kan onderskei word deur x-straal of optiese ondersoeke, en waargeneem onder 'n polariserende mikroskoop vertoon mikroklien klein meervoudige vertweelinging wat 'n onmiskenbare roosteragtige struktuur vorm.
Michio Kaku
Dokumentêre
•	Einstein Revealed (1996)
Mikroklien
Pertiet is óf mikroklien of ortoklaas met dun lamelle (lae) van uitgeskeide albiet.
Amasoniet is 'n groen variëteit van mikroklien. Dit word egter nie oral in die Amazone-kom gevind nie. Die Spaanse ontdekkingsreisigers wat dit benaam het, het dit glo met 'n ander groen mineraal van daardie streek verwar.
Die grootste gedokumenteerde enkelkristalle van mikroklien is in die Devils Hole Beril-myn, Colorado, VSA gevind, en het 'n mate van ongeveer 50 x 36 x 14 m. dit kan een van die grootste kristalle van enige materiaal wees wat nog ooit gevind is.
Michio Kaku
Dokumentêre
•	Future Fantastic (1996)
Mikroklien
Gebruike
Mikroklien is gewild onder mineraalversamelaars, en word algemeen gebruik in die vervaardiging van porselein. Die loodryke vorm van mikroklien, amasoniet, word ook soms as halfedelsteen vir juwele of ornamente gebruik.
Michio Kaku
Dokumentêre
•	Stephen Hawking's Universe (1997)
•	Bioperfection: Building a New Human Race (1998)
•	Exodus Earth (1999)
•	Me & Isaac Newton (1999)
•	Space: The Final Junkyard (1999)
•	Big Questions (2001)
•	Horizon: "Time travel" (2003)
•	Robo sapiens (2003)
•	Brilliant Minds: Secret Of The Cosmos (2003)
•	Nova: "The Elegant Universe" (2003)
•	Hawking (2004)
•	The Screen Savers (2004)
•	Unscrewed with Martin Sargent (2004)
•	Alien Planet (2005)
•	ABC News "UFOs: Seeing Is Believing" (2005)
•	Last Days on Earth (2005)
•	Obsessed & Scientific (2005)
•	Horizon: "Einstein's Unfinished Symphony" (2005)
•	Prophets of Science Fiction (2006)
•	Time (2006)
•	2057 (2007)
•	The Universe (2007)
•	Futurecar (2007)
•	Attack of the Show! (2007)
Erna Solberg
Erna Solberg (* 24 Februarie 1961 in Bergen, Hordaland) is 'n Noorse politikus. Sy dien sedert 2004 as voorsitter van die konserwatiewe Høyre-party en sedert 16 Oktober 2013 as Eerste Minister van Noorweë.
Michio Kaku
Dokumentêre
•	Visions of the Future (2008)
1928
Die jaar 1928 was 'n skrikkeljaar wat volgens die Gregoriaanse kalender op 'n Sondag begin het. Dit was die 28ste jaar van die 20ste eeu n.C. In teenstelling met gewone jare het die jaar 366 dae en 'n 29 Februarie gehad.
Michio Kaku
Dokumentêre
•	Horizon: "The President's Guide to Science" (2008)
•	Stephen Hawking: Master of the Universe (2008)
•	Horizon: "Who's Afraid of a Big Black Hole" (2009–2010)
•	Sci Fi Science: Physics of the Impossible (2009-2010)
•	How the Universe Works (2010)
•	Through the Wormhole (2010-2013)
•	Aliens: The Definitive Guide (2013)
Ancorina multistella
Ancorina multistella is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Ancorina en tot die familie Ancorinidae. Die wetenskaplike naam van die spesie is die eerste keer geldig gepubliseer in 1907 deur Lendenfeld.
Pluvialis
Pluvialis is 'n genus van kiewiete, 'n groep waadvoëls in die familie Charadriidae. Die genus omvat 4 spesies. Hierdie voëls broei in die gematigde of Arktiese Noordelike Halfrond.
Seekoeivlei-natuurreservaat
Vleiland
Net noord van Memel loop die Pampoenspruit in die Kliprivier, 'n sytak van die Vaalrivier, in ‘n moeras van 25 km2 met baie vleie, poele, vloedvlaktes, mere en graslande wat in die reënseisoen dikwels oorstroom. Dit vorm een van die grootste vleilande op die Hoëveld. Die reservaat van 4 754 ha is in 1997 tot Ramsar-vleiland verklaar en word veral deur mense besoek met ‘n besondere belangstelling in die voëllewe. Vir hulle is uitkykskuilings en 'n piekniekplek beskikbaar. Op die graslande op die oewers wei gereeld vee.
Flora en fauna
Die vleigebied is die tuiste van ‘n wye verskeidenheid voëlspesies waaronder skaars en bedreigde soorte. Veral die volgende voëls het dit hul tuiste gemaak: kleinrietreier, nimmersat, witvlerkvleikuiken, bloukraanvoël, reier, ooievaar, ibis, vee-reier, vinke, Afrikaanse kwartel, witbaardsterretjie, lelkraanvoël, bleekkopgrassanger, Drakensberglewerik en die Vaalrivierlewerik. Seekoeie en sebras is in die reservaat hervestig. Waarskynlik weens die koue op hierdie hoogte bo seevlak kom daar byna geen slange voor nie.
Sphyraenidae
Die Barrakudas (Sphyraenidae) is 'n vis-familie wat tot die orde Perciformes behoort. Daar is slegs een genus met twintig spesies in hierdie familie, en agt van die spesies kom aan die Suid-Afrikaanse kus voor.
Kenmerke
Visse van hierdie familie het lang, byna silindervormige lywe met lang koppe en het twee dorsale vinne wyd uitmekaar. Die lyf is bedek met klein skubbe en die grootte wissel tussen 30 cm en 2 m. Hulle verkies riviermondings en vlak kuswater oor koraalriwwe om in te leef. Hulle eet hoofsaaklik vis en tjokka. Visse van die familie is eetbaar en gewilde sportvisse.
Genus
Die volgende genus en gepaardgaande spesies kom aan die Suid-Afrikaanse kus voor:
Julie Dawson (aktrise)
Julie Dawson is 'n Australiese aktrise. Sy is bekend vir haar rolle in die rolprente Caddie (1976), The Fourth Wish (1976), The F.J. Holden (1977), en Freedom (1982).
Roscoe Lee Browne
Roscoe Lee Browne (2 Mei 1922 – 11 April 2007) was 'n Amerikaanse akteur. Hy was bekend vir sy rolle in die rolprente The Cowboys (1972), Logan's Run (1976), Oliver & Company (1988), en Treasure Planet (2002).
Boemerang
Geskiedenis
Daar is aanvanklik geglo dat die boemerang van Australiese afkoms is waar die Aborigines dit gebruik het om mee te jag. Desnieteenstaande is die oudste boemerang in 'n grot in Pole gevind wat meer as 20 000 jaar oud is. Hierdie soort boemerangs keer nie terug na die gooier nie, maar is bedoel om meer stabiel en vir langer afstande te kan vlieg.
Moderne boemerangs keer gewoonlik terug na die gooier, en word hoofsaaklik vir ontspanning gebruik.
Theodore Roberts
Theodore Roberts (8 Oktober 1861 – 14 Desember 1928) was 'n Amerikaanse akteur. Hy was bekend vir sy rolle in die rolprente The Captive (1915), Anton the Terrible (1916), Arizona (1918), en Male and Female (1919).
Janet Ramsay Johnson
Janet Ramsay Johnson (29 November 1914 – 18 Desember 1983) was 'n Australiese aktrise en skryfster. Sy was bekend vir haar rolle in die rolprente The Burgomeister (1935), Everybody Dance (1936), Blondes for Danger (1938), en Mrs. Pym of Scotland Yard (1940).
Vanellus
Vanellus is 'n genus van voëls in die familie Charadriidae. Die genus omvat 23 spesies.
Tydverskuiwing
Tydverskuiwing word deur internasionale konvensies gedefinieer as die tydsverskil in aantal ure en minute ten opsigte van Gekoördineerde Universele Tyd (UTC) soos vanaf Greenwich in Londen, Verenigde Koninkryk gemeet.
Baie tydsones het twee tydverskuiwings: een vir standaardtyd (in Nederland en België wintertyd genoem) en een vir somertyd.
1927
Die jaar 1927 was 'n gewone jaar wat volgens die Gregoriaanse kalender op 'n Saterdag begin het. Dit was die 27ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad.
Ancorina nanosclera
Ancorina nanosclera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Ancorina en tot die familie Ancorinidae. Die wetenskaplike naam van die spesie is die eerste keer geldig gepubliseer in 1967 deur Lévi.
Annette Kellermann
Annette Kellermann (6 Julie 1886 – 6 November 1975) was 'n Australiese aktrise. Sy was bekend vir haar rolle in die rolprente A Daughter of the Gods (1916), What Women Love (1920), en Venus of the South Seas (1924).
Klavierconcerto nr. 5 (Mozart)
'''Klavierconcerto nr. 5''' in D-majeur, K. 175, is 'n klavierconcerto wat deur die 17-jarige Wolfgang Amadeus Mozart in 1773 gekomponeer is. Dit is Mozart se eerste oorspronklike klavierconcerto; sy vorige pogings is gebaseer op ander komponiste se werke. Klavierconcerto nr. 5 was een van Mozart se gunsteling concerto's. Dit word in baie van sy briewe na verwys en hy het dit opgevoer tot en met die jaar van sy dood.
Instrumente
Die partituur is geskryf vir twee hobo's, twee Franse horings, twee trompette, timpani, en strykinstrumente. Die trompette en timpani is afwesig in die tweede beweging. Dit was Mozart se enigste concerto met trompette en timpani tot en met Klavierconcerto nr. 10, K. 365.
Bewegings
Die concerto bestaan uit drie bewegings:
Jimmy Louw
Ds. James Murray (Jimmy) Louw (Murraysburg, 18 Januarie 1869 – Boksburg, 21 November 1939) was ’n predikant in die Nederduitse Gereformeerde Kerk.
Herkoms
duimnael|regs|250px|Ds. Jimmy Louw se ouers met hul kinders. Agter: [[Abraham Faure Louw|Abraham Faure (Affie), Andrew en George, later parlementslid vir die kiesafdeling Hanover. Middel: Jannie, ds. A.A. Louw, sy vrou, Jemima (gebore Murray), en Willie ('n Kaapse rebel wat gefusilleer is op Colesberg in 1901). Derde: Miemie, Mymie en Charlie. Voor: Jimmy.]] Louw was een van die 10 kinders van ds. Andries Louw, eerste predikant van die NG gemeente Fauresmith en sy vrou, Jemima Murray, dogter van ds. Andrew Murray die oue. Onder sy broers was ds. A.A. Louw, stigter van die Masjonalandse Sending, ds. Abraham Louw van Stellenbosch en dr. Charlie Louw, 'n vooraanstaande sakeman. Deur sy ma se kant van die familie was ds. Louw verwant aan heelparty van die bekende predikant van die tweede helfte van die 19de en eerste helfte van die 20ste eeu. Vyf van sy Murray-ooms, die seuns van ds. Andrew Murray die oue, was predikant: Van sy tantes aan moederskant het nog drie, buiten hul moeder, met ’n predikant getrou: Ds. J.H. Hofmeyr was agtereenvolgens predikant van die NG gemeentes Murraysburg en NG gemeente Somerset-Oos. Vyf van ds. Louw se neefs uit dié Hofmeyr-gesin het ook predikant geword:
Opleiding en gemeentebediening
Louw en sy broer Abraham ontvang saam onderwys op Murraysburg, in die Paarl en op Stellenbosch en word in 1894 as predikante van die NG Kerk gelegitimeer. Ná 'n kort tydjie op Riversdal word hy in Maart 1896 hulpleraar van ds. Hermanus Bosman in Pretoria en in Desember 1898 bevestig as opvolger van ds. Pieter Stofberg in die gemeente Boksburg, die moeder van al die NG gemeentes aan die Oos-Rand. Dié uitgestrekte gemeente bedien hy 41 jaar lank onvermoeid tot sy dood. In sy dienstyd word onder meer die gemeente Germiston in Februarie 1899 afgestig. Eers moes hulppredikers die toenemende bevolking help bearbei, maar vanaf die Eerste Wêreldoorlog word gemeentes flink afgestig en weldra moes die dogtergemeentes dieselfde doen sodat uit die oorspronklike moedergemeente daar in 1952 reeds 27 gemeentes regstreeks en onregstreeks ontstaan het en 60 jaar later meer as 60, hoewel al die moedergemeentes aan die Oos-Rand, behalwe Kemptonpark en Brakpan teen 2015 by dogtergemeentes ingelyf is.
Die eerste NG kerk op Boksburg was ’n gebou van hout en yster op die hoek van Mark- en Trichardtstraat, oorkant Markplein, waar die Ou Stadsaal geleë is. Onder Louw se aanvoering het die gemeente die sogenaamde Klipkerk opgerig wat op 26 Oktober 1912 ingewy is.
Tweede Vryheidsoorlog
Louw het hom deurgaans met die lotgevalle van die Afrikanervolk vereenselwig. Met die uitbreek van die Tweede Vryheidsoorlog het ds. Louw op 12 Oktober 1899 na Natal gegaan saam met die Boksburgse Kommando en die volgende twee en ’n half jaar enduit by as veldprediker van die Republikeinse magte opgetree. Op 5 Junie 1902 het ds. Louw en die oorblyfsels van die kommando hul wapens neergelê by Kraalstasie, suid van Heidelberg, Transvaal. Met gelapte klere het hy later daardie maand weer by die Boksburgse pastorie aangekom. Vanweë sy betrokkenheid by die Driejarige Oorlog het hy 'n waardevolle versameling dokumente oor die oorlog besit, waarvan sommige aan verskeie argiewe oorgedra en die ander nog in privaat besit van die familie is.
Kindervriend
Ook op die gebied van onderwys en welsynswerk lewer hy 'n belangrike bydrae tot die opheffing van sy volksgenote. Ná die Tweede Anglo-Boereoorlog het hy die leiding met die totstandkoming van die eerste CNO-skool aan die Oos-Rand op Boksburg geneem. Later beywer hy hom weer vir die oprigting van Afrikaansmediumskole aan die Oos-Rand.
Louw het veel vir die opheffing van die minderbevoorregte kind gedoen. Pas na die oorlog het hy gereël vir die huisvesting van 20 oorlogswesies in die gemeentes. Hy het jare lank in die hoofbestuur van die Abraham Kriel-kinderhuis op Langlaagte gedien. Vyf-en-dertig jaar lank was dit 'n instelling dat hy met sy gemeente die kinders van dié inrigting jaarliks – gewoonlik by die Boksburgmeer – onthaal.
Hoërskool Voortrekker, Boksburg
Die Britte se verskroeideaardebeleid het tot gehad dat duisende wanhopige Afrikaners ná die Driejarige Oorlog na die Witwatersrand gestroom het om in die goud- en steenkoolmyne te werk. Ná die oorlog het Louw ’n veldtog begin vir stigting van die eerste Afrikaansmedium hoërskool aan die Rand. Die Hoërskool Voortrekker op Boksburg is begin deur ’n groep ouers, onder Louw se leiding, wat wou toesien dat hul kinders hul skoolloopbaan enduit in hul moedertaal kon deurloop. In 1918 het die Oos-Randse Skoolraad ’n lewensvatbaarheidstudie uitgevoer om te bepaal of daar genoeg Afrikaanse leerders bo st. 5 was om ’n Afrikaansmedium te regverdig. Dié ondersoek het die behoefte aan ’n Afrikaanse sekondêre skool bevestig. Danksy Louw se onvermoeide ywer is die Oosrandse Hollandse Medium Hoërskool op 29 Januarie 1920 gestig. Dit het begin op ’n perseel langs die Boksburgmeer met 67 leerders en ses onderwysers. Aan die begin van die derde kwartaal van 1920 is herdoop tot Hoërskool Voortrekker. Dié skool moes weens verskeie redes in 1999 dubbelmedium word.
Breër kerklike rol
In 1908 het hy en ds. N.H.C. De J. Theunissen die lidmate van die NG Kerk in Duits- en Brits-Oos-Afrika in opdrag van die Sinode besoek. Deur dié sending is die grondslag van die NG Kerk daar gelê en stig Louw later die eerste gemeente, Vergenoeg, en ook ander gemeentes in daardie geweste.
Hy het ook 'n prominente rol in die ringe en Sinode van die Nederduits Hervormde of Gereformeerde Kerk in Transvaal gespeel. Hy is as assistent scriba synodi aangewys (1906) en het van 1912 tot 1934 as skriba gedien. Daarna het hy tot sy dood as assessor van die Sinode opgetree. Hy was 'n gerespekteerde en beminde figuur en behartig die skribaat met groot bekwaamheid. Louw het ’n merkwaardige kennis van die kerklike regulasies gehad. Daarby het sy fyn humorsin en sy taktvolle dog ferme optrede daartoe bygedra dat probleme sonder wrywing opgelos kon word. Die Laerskool J.M. Louw op Boksburg is na hom genoem, maar dit het later verengels en staan nou bekend as die New Comet Primary School.
In 1938, toe hy reeds weens ouderdom verswak en siek was, het hy as een van die laaste oorlewende predikante wat enduit by die stryders in die Tweede Vryheidsoorlog gebly het, gevra om op 16 Desember 1938 ’n preek te lewer tydens die hoeksteenlegging van die Voortrekkermonument in Pretoria.
Gesinslewe
Ds. Louw is op 29 September 1897 getroud met Gertruida Johanna Joubert (1878-1963), 'n dogter van ds. W.A. Joubert (1847-1932). Sy was 'n bekwame vrou, wat haar veral vir sendingwerk beywer het. Sy was een van die stigters van die Transvaalse Vrouesendingvereniging in 1905 en het tot haar dood in die hoofbestuur gedien. Die egpaar het agt kinders gehad. Twee seuns, Jacobus Murray (1918-1968) en Jan Hofmeyr (1920-1968), het predikant geword en is kort ná mekaar oorlede.
Akkadies
Akkadies (lišānum akkadītum, ak.kADû, soms ook Babilonies) is ‘n uitgestorwe Semitiese taal (deel van die groter Afro-Asiatiese taalfamilie) wat in antieke Mesopotamië gepraat is. Dit is die oudste geïdentifiseerde Semitiese taal, en het die wigskrif skryfstelsel gebruik wat oorspronklik in die Soemeriese taal gebruik is. In die tweede millennium is twee dialekte gepraat, wat as Assiries en Babilonies bekend staan.
Akkadies het al eeue lank as lingua franca in Mesopotamië gedien. Nogtans het die taal in die 8ste eeu v.C. begin daal en is geleidelik deur Aramees vervang. Die laaste Akkadiese geskrifte dateer van die eerste eeu n.C. Veel Akkadiese woorde oorleef in moderne Aramese dialekte wat deur Assiriërs in Irak gepraat word en Akkadies is ook die taal waarin die Gilgamesh-epos geskryf is.
Tod Browning
Tod Browning (12 Julie 1880 – 6 Oktober 1962) was 'n Amerikaanse regisseur, akteur, en skrywer. Hy was bekend vir sy rolle in die rolprente Outside the Law (1920), The Unknown (1927), Dracula (1931), en Freaks (1932).
Epping
Nywerheidsontwikkeling was aanvanklik traag, en in die vroeë 1950's is Gunners Circle as 'n motorrenbaan gebruik. Toe ontwikkeling versnel het in die laat 1950's is die wedrenne gestaak. Die voltooiing van die nabygeleë Athlone-kragstasie het die vestiging van industriële ondernemings in die gebied in die 1960's. Die gebied huisves 'n aantal maatskappye wat betrokke is in die tekstielbedryf, motor-, konstruksie en voedselverwerkingsbedrywe. Nampak, Afrika se grootste verpakkingsmaatskappy, is een van die grootste bedrywe in Epping. Busmark, die vervaardiger van Kaapstad se MyCiTi Bus Rapid Transport stelsels, het ook 'n fabriek in die gebied.
Sheila Kennelly
Sheila Kennelly (gebore 28 Desember 1927) is 'n Australiese aktrise. Sy is bekend vir haar rolle in die rolprent Number 96 (1974) en in die televisiereekse Number 96 (1972), Kingswood Country (1980), en Home and Away (1988).
Ancorina radix
Ancorina radix is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Ancorina en tot die familie Ancorinidae. Die wetenskaplike naam van die spesie is die eerste keer geldig gepubliseer in 1889 deur Marenzeller.
Le Vent du Nord
Le Vent du Nord ("Die Noordwind") is 'n Kanadese folkmusiekgroep uit Saint-Antoine-sur-Richelieu, 'n nedersetting in die Franssprekende provinsie Quebec. Die groep, wat in Augustus 2002 gevorm is, spits hulle op tradisionele Québécois-musiek toe (die inheemse volksmusiek van Quebec wat sterk Ierse en Bretonse invloede toon), asook oorspronklike musiektitels wat deur hulle in dié styl gekomponeer word.
Le Vent du Nord speel nie net 'n sleutelrol in die herlewing van Quebec se tradisionele volksmusiek nie, maar word danksy hulle optredes dwarsoor die wêreld as musikale ambassadeurs vir La Francophonie, die Franssprekende wêreld, beskou. Hul eerste vyf langspelers is vir 'n verskeidenheid pryse genomineer. Vir die eerste twee albums is musiekpryse aan die groep toegeken. Le Vent du Nord het daarnaas ook sukses in die Verenigde Koninkryk en in die Verenigde State behaal. So is hul langspeler La part du feu, wat in 2009 vrygestel is, deur die Amerikaanse dagblad The Boston Globe as een van die Top Ten Folk Albums of 2009 gelys, en as een van die Top Ten International Albums of 2009 deur die Los Angeles Times.
Die kwartet bestaan tans uit Nicolas Boulerice (stem, hurdy-gurdy, klavier-akkordeon, akkordeon), Olivier Demers (stem, viool, stapdans en kitaar), Simon Beaudry (stem, kitaar, Ierse bouzouki) en Réjean Brunet (stem, diatoniese trekklavier, akoestiese baskitaar, klavier en trompie).
Maria Magdalena Bekker
Maria Magdalena Bekker is 'n Suid-Afrikaanse skrywer. Sy in 1938 gebore. Haar dogter Mari van den Berg word later ook 'n bekende skryfster.
Publikasies
1961 1962 1964 1966 1967 1968 1969 1970 1971 1972 1973 1974 1976 1981 1983 1990 1991 1992 1993 1994 1995
Robert Broyles
Robert Broyles (20 Januarie 1933 – 12 Februarie 2011) was 'n Amerikaanse akteur. Hy was bekend vir sy rolle in die rolprente Close Encounters of the Third Kind (1977), Poltergeist (1982), en Sonny Boy (1989), en in die televisiereeks The Dukes of Hazzard (1979).
Mike White (rolprentvervaardiger)
Mike White (gebore 28 Junie 1970) is 'n Amerikaanse skrywer, vervaardiger, en akteur. Hy is bekend vir sy rolle in die rolprente Chuck & Buck (2000), Orange County (2002), The Good Girl (2002), en School of Rock (2003).
Linda Kerridge
Linda Kerridge (gebore 1954) is 'n Australiese aktrise. Sy is bekend vir haar rolle in die rolprente Fade to Black (1980), Mixed Blood (1984), Vicious Lips (1986), en Alien from L.A. (1988).
Ndedema-waterval
Die Ndedema-waterval (Didima-waterval) in kwaZulu-Natal is een van die hoogste watervalle in Afrika.
Hieride waterval is suid van Bergville in die sentrale deel van die Drakensberge. Dit lê by die Witch Peak en naby die Ndedema-koepel en Monk's Cowl en noordnoordwes van die hoogste punt in Suid-Afrika. Die waterval is by 29° 3′  56″  suid en 29°  15′  37″  oos.
Die val oor die platorand is 610m hoog en betaan uit 5 tot 8 watervalle wat kort op mekaar volg. Omdat dit moeilik bereikbaar is, word dit min besoek. Op die Tugelawaterval na is dit na bewering die hoogste waterval in Afrika.
1926
Die jaar 1926 was 'n gewone jaar wat volgens die Gregoriaanse kalender op 'n Vrydag begin het. Dit was die 26ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad.
Dale Robertson
Dale Robertson (14 Julie 1923 – 27 Februarie 2013) was 'n Amerikaanse akteur. Hy was bekend vir sy rolle in die rolprente The Outcasts of Poker Flat (1952), Son of Sinbad (1955), en The One Eyed Soldiers (1967), en in die televisiereeks Tales of Wells Fargo (1957).
Oosterse langhaarkat
Die Oosterse langhaarkat (Engels: Oriental Longhair) is ’n katras soortgelyk aan die Balinese kat en die Javanese kat. Dit lyk nes ’n Oosterse korthaarkat, maar het langer hare. Dit is voorheen die Britse angora genoem, maar die naam is in 2002 verander om verwarring met die Turkse angora te voorkom.
Daar is geen naam wat internasionaal vir die ras aanvaar word nie en dit word soms ook die Mandarynse kat (Mandarin) genoem. Die Southern African Cat Council erken net ’n Oosterse mediumhaarkat. Enige kleur en patroon is aanvaarbaar.
Nakajima Ki-44
Die Nakajima Ki-44 Shoki was 'n Japannese enkelsitplek, enkelmotorige vegvliegtuig wat gebruik is tydens die Tweede Wêreldoorlog. Dit is ontwerp as 'n onderskeppingsvliegtuig; dus was hoë topsnelheid en klimvermoë 'n vereiste.
Die prototipe het sy nooiensvlug voltooi in Augustus 1940 en is teen 'n ingevoerde Messerschmitt Bf 109 getoets. Die Nakajima het beter vertoon tydens die toets. Produksie van die vliegtuig het eers in die middel van 1942 begin en daar was in totaal 1,225 vliegtuie gebou. Die meeste van die vliegtuie was gebruik om die tuiseilande van Japan te verdedig. Op 19 Februarie 1945 het 'n aantal Nakajima Ki-44's 'n mag van 120 Boeing B-29 Superfortress's aangeval en tien vernietig. Die Geallieerses het die vliegtuig die Tojo genoem.
Desimale plekke
In wiskunde is die desimale plekke van 'n getal 'n aanduiding van die noukeurigheid waarmee die getal weergegee word. Dit verwys na die aantal syfers, wat na die desimale komma volg, wat behou word. Dus is 0,123 'n getal met drie desimale plekke, en die waarde van π is 3,14 tot twee desimale plekke. 'n Verwante begrip is die beduidende plekke, wat dieselfde as desimale plekke is behalwe dat mens nie na die komma begin tel nie, maar by die eerste syfer wat nie nul is nie.
Desimale afronding
Mens kan 'n getal tot 'n sekere aantal desimale plekke afrond. 'n Getal wat tot n desimale plekke afgerond word is gelyk aan die naaste ander getal wat slegs n desimale plekke het.
University Estate
University Estate is 'n klein voorstad van Kaapstad, geleë aan die voet van Duiwelspiek na die ooste van die stad.
University Estate word begrens deur De Waalrylaan in die suide, Nelson Mandelaboulevard na die noorde, en Mountainweg in die weste. Na die suide lê die hange van Duiwelspiek binne die Tafelberg Nasionale Park, in die noorde lê Woodstock en Soutrivier, en na die weste lê Distrik 6 (Walmer-landgoed). Toegang vir stappers om Duiwelspiek te bereik is moontlik via trappe na De Waalrylaan op Kylemoreweg en 'n kort paadjie op die mediaan tussen die inkomende en uitgaande bane van die snelweg. Die bo-ent van Woodstock en Soutrivier is bereikbaar vanaf twee voetgangerbrûe oor Nelson Mandelaboulevard.
Oosterse korthaarkat
Die Oosterse korthaarkat (Engels: Oriental Shorthair) is ’n katras wat die lyf van die Siamese kat kombineer met ’n verskeidenheid van kleure en patrone.
Geskiedenis
Oosterse korthaarkatte is ’n uiteenlopende ras met sy oorsprong in die Siamese kat, wat in die laaste helfte van die 1800's van Thailand na Brittanje ingevoer is. Volgens verslae is kleurpuntkatte en dié met effekleure ingevoer. Toe met die teling van die katte begin is, is die kleurpuntkatte Siamese genoem en die effekleurige katte Oosterse korthaarkatte.
Die katte is eers in 1977 deur die Amerikaanse Cat Fanciers' Association vir kompetisies aanvaar. In 1985 het die vereniging die tweekleurige Oosterse korthaarkat erken.
Spraak
Spraak is wanneer klanke of gebare gemaak word sodat twee of meer individue met mekaar kan kommunikeer. Hierdie kommunikasie kan óf verbaal wees, soos wanneer mense woorde gebruik om te kommunikeer, of dit kan nie-verbaal wees, wanneer 'n individu sekere aksies uitvoer met die doel om te kommunikeer. Diere praat ook met mekaar vir kommunikasie, maar hierdie vorme van kommunikasie is nie altyd so ingewikkeld soos wat dit by mense is nie.
In baie gevalle word spraak gekompliseer deurdat die spreker iets sê, maar iets anders daarmee bedoel.
Margaret Laurence (aktrise)
Margaret Laurence (gebore 1950) is 'n Australiese aktrise. Sy is bekend vir haar rolle in die televisiereekse Number 96 (1972), The Young Doctors (1976), en Prisoner (1979).
Creed
Creed is 'n Amerikaanse post-grunge musiekgroep van Tallahassee, Florida wat gewild geraak het in die laat 1990's en vroeë 2000's. Die groep het ontbind in 2004 na drie multi-platinum albums met 'n geraamde 35 miljoen verkope wêreldwyd waarvan 26 miljoen in Amerika was. Alhoewel die drie instrumentspelers, en later ook Scott Stapp, daarop aangedring het dat Creed iets van die verlede was het gerugte in laat 2008 die ronde begin doen dat daar 'n moontlike reünie sou wees, maar dit is aanvanklik afgemaak op 27 April 2009. Op hierdie datum, na maande van spekulasie, is op Creed se amptelike webtuiste aangekondig dat die groep herenig is en dat hulle in die proses is om 'n nuwe album op te neem met die titel Full Circle en dat daar 'n toer op sou volg.
Vroeë jare (1995–1996)
Creed het tot stand gekom nadat Scott Stapp en Mark Tremonti, wat vriende was aan die Florida State Universiteit asook hoërskool klasmaats aan die Lake Highland Prepatory School in Orlando, besluit het om 'n musiekgroep te begin. Hulle het die dienste van Brian Marshall en Scott Phillips benut om die kwartet in laat 1994 te voltooi. Die groep is aanvanklik Naked Toddler genoem. Daarna is dit verander na Maddox Creed, en later na slegs Creed op voorstel van Marshall. Die vier groeplede het reeds drie liedjies geskryf wat op hul eerste album, My Own Prison, opgeneem is. Die liedjies was "One", "Sister" en "What's This Life For".
My Own Prison (1996–1997)
Creed se debuutalbum, My Own Prison, is onafhanklik vrygestel in 1997 en het hulle slegs $6,000 gekos om te vervaardig en is versprei na radiostasies in Florida. Dit het die aandag van verskeie groot platemaatskappye getrek wat daartoe ingestem het om die groep te ontmoet, maar hulle is weggewys. Na die wegwysings het Creed 'n klein konsert gespeel waar Diana Meltzer van die Wind-Up Platemaatskappy die groep gehoor het. Sy het die groep se album gehoor en nadat sy 'n konsert gesien het, het sy hulle 'n kontrak aangebied. Nadat die album aangepas is om dit meer radio-vriendelik te maak is My Own Prison heruitgereik deur Wind-Up regoor Amerika. Die album was 'n verrassende sukses deur die Top 40 van die Billboard Top 200 te bereik met verskeie treffers ("My Own Prison", "Torn", "What's This Life For" en "One") wat bo aan die rock radiostasies se speellyste was. Die groep se treffer "My Own Prison" was ook deel van 'n regstreekse konsert op die liefdadigheidsalbum Live in the X Lounge. Die groep het Alice Cooper se "I'm Eighteen" opgeneem vir die klankbaan van The Faculty in 1998.
R. J. Robertson
R. J. Robertson (24 Oktober 1946 – 8 April 1994) was 'n Amerikaanse skrywer en akteur. Hy was bekend vir sy rolle in die rolprente Dreamscape (1984), The Adventures of Buckaroo Banzai Across the 8th Dimension (1984), The Haunting of Morella (1990), en Beastmaster 2: Through the Portal of Time (1991).
Riebeek-Wes
Riebeek-Wes is 'n dorpie in die distrik Swartland van die provinsie Wes-Kaap, Suid-Afrika.
Soos die buurdorp, Riebeek-Kasteel, lê Riebeek-Wes aan die voet van Kasteelberg, 'n sowat 940 m hoë vrystaande berg wat sy naam gekry het omdat dit na 'n kasteel lyk. Die naam "Riebeeck Casteel" kom vir die eerste keer voor in die "Journaelse aentyckeninge, gehouden by den onder chirurgyn Pieter van Meerhoff", wat in 1661 deelgeneem het aan 'n ontdekkingsreis na die binneland, wat Jan van Riebeeck in Januarie 1661 onder korporaal Pieter Cruythoff as kommandeur uitgestuur het. In die verte het hulle 'n hoë berg soos 'n eensame piramide sien staan en dit op 3 Februarie 1661 beklim en "Riebeeck Casteel" ter ere van die kommandeur genoem.
Riebeek-Wes is bekend as die geboorteplek van twee agtereenvolgende eerste ministers van die Unie van Suid-Afrika, genl. Jan Smuts en dr. D.F. Malan. Die opstal van die plaas Ongegund waarin Smuts gebore is, lê sowat 3 km noordwes van Riebeek-Wes aan die R311 en is 'n nasionale gedenkwaardigheid. Albei die latere eerste ministers het plaaslik skoolgegaan en nadat die koshuisskool Maria van Riebeeck en die seunskool saamgesmelt het, het dit die naam Hoërskool Smuts-Malan gekry. Die Wes-Kaapse onderwysdepartement het die skool amptelik op 31 Desember 2010 gesluit
Wapen
Riebeek-Wes se munisipale raad het in 1977 'n wapen by die Buro vir Heraldiek geregistreer. Dit is op Jan van Riebeeck se familiewapen gebaseer : In rooi, 'n gebonde koringgerf aan weerskante vergesel van twee regopstaande uitgerukte blare, tussen drie ringe, alles van goud. Die helmteken was 'n druiwetros op 'n groen grond, en die wapenspreuk "Altoos vrugbaar".
NG gemeente
Die NG gemeente Riebeek-Wes is in 1858 van die moedergemeente Swartland (gesetel op Malmesbury) afgestig. In 1863 het die NG gemeente op Riebeek-Kasteel ook van Swartland afgestig. Latere leraars het destyds getuig: "As daar wedersydse inskiklikheid was, sou 'n mens 'n enkele bloeiende gemeente kon gehad het." Riebeek-Kasteel is tot 1880 deur die leraar van Swartland bedien omdat die gemeente te klein en behoeftig was om sy eie predikant te bekostig, maar Riebeek-Wes kry darem reeds in 1863 sy eerste leraar in die persoon van ds. B.H. de Vries, wat die gemeente tot en met sy dood in 1884 bedien.
Dit is merkwaardig dat die volgende vier leraars elkeen latere jare moderator was van elkeen van die destydse vier Sinodes van die NG Kerk. Ds. A.J. Louw is in 1889 bevestig en was etlike male moderator van die destydse Nederduitse Hervormde of Gereformeerde Sinode in Transvaal. Ds. C. Bam kom in 1889 en was later moderator van die NG Sinode in die Vrystaat. In 1895 volg ds. G.J. Hugo hom op en was later moderator van die NG Sinode van die Kaapse Kerk. In 1903 kom ds. G.S. Malan en word later moderator van die NG Sinode van Natal.
Afronding (Wiskunde)
In wiskunde verwys gewone afronding na die proses waarmee 'n getal vervang word met sy naaste heelgetal. Dus word 6,3 afgerond na 6 toe en 4,8 is afgerond 5. 'n Spesiale geval is as die syfer direk na die desimale komma 'n 5 is, en dan word daar altyd opgerond: 1,5 word 2.
Daar is verskeie ander tipes afronding:
Louise Elizabeth Janse van Rensburg
Louise Elizabeth Janse van Rensburg (*4 Mei 1903, Winburg – †18 Januarie 1994, Pretoria) was 'n Suid-Afrikaanse skrywer. Janse van Rensburg was een van die eerste vroulike Afrikaanse joernaliste en dien ook as redakteur by onder meer Die Vaderland en The Pretoria News. As skrywer publiseer sy meestal ontspanninglektuur, maar publiseer ook enkele werke vir die jeug.
Baffinbaai
Die Baffinbaai (Engels: Baffin Bay, Frans: Baie de Baffin, Inuktitut: Saknirutiak Imanga, Groenlands: Avannaata Imaa) is 'n baai van die Atlantiese Oseaan in Noord-Amerika tussen Baffin-eiland en Bylot-eiland in die suidweste, Devon-eiland en Ellesmere-eiland in die noordweste en Groenland in die noordooste. Die Baffinbaai word in die noorde deur die Nares-straat met die Lincolnsee en in die suidooste deur die Davis-straat met die Labradorsee verbind. Die baai het 'n oppervlakte van sowat 689 000 km² en 'n gemiddelde diepte van 861 m. Die Baffinbaai is in 1585 deur die Engelse navigator John Davis vir Europa ontdek, maar ná die Britse ontdekkingsreisiger William Baffin genoem, wat dit saam met Robert Bylot in 1616 deurkruis het.
Franz Kemp
Franz Kemp (*10 November 1938, Humandsorp distrik - † 6 Maart 2011, Johannesburg) was 'n gesoute joernalis en skrywer. Hy was vir 'n geruime tyd voor sy aftrede die adjunkredakteur van Huisgenoot in Johannesburg gewees. Kemp sterf op 6 Maart 2011 in die waakeenheid van die Flora-kliniek in Johannesburg aan leukemie (beenmurgkanker).
Lewe en werk
Franz Kemp is op 10 November 1938 op ’n plaas in die Humansdorp distrik gebore. Hy matrikuleer aan die Hoërskool Andrew Rabie in Port Elizabeth. Na skool sluit hy aan by die Weerburo, in die hoop dat hierdie posisie hom in staat sal stel om op Marion-eiland diens te doen. Wanneer dit duidelik word dat hierdie voorneme nie in die nabye toekoms verwesenlik sal word nie, reageer hy op ’n advertensie in die koerant wat kandidaat-joernaliste vir die Suid-Afrikaanse Uitsaaikorporasie (SABC) soek. Na ses maande in hierdie posisie sluit hy in 1957 aan as joernalis by Die Oosterlig in Port Elizabeth, waarna hy by Nasionale Pers onder andere werk by Die Beeld (Sondagkoerant) en sy opvolger Rapport. In die vroeë sewentigerjare verteenwoordig hy hierdie koerante in Londen en in 1979 word hy as verteenwoordiger na Washington gestuur. Met sy terugkeer sluit hy aan by die redaksie van Huisgenoot, waar hy bevorder word tot die Johannesburgse burohoof en in 2007 aftree. In November 2009 word akute beenmurgkanker by hom gediagnoseer. Sy tweede huwelik is met Reinet, dogter van N.P. van Wyk Louw en Truida Pohl, en hulle bly in Linden in Johannesburg. Hy het ’n dogter, Inge, en ’n seun, Ewald. In 2003 is Inge selfdood deur van die Van Stadensrivierbrug in die Oos-Kaap af te spring, waarna hy ’n projek loods om geld in te samel vir ’n hoë tegnologie kamerastelsel wat bewegings op hierdie berugte brug monitor. Hierdie stelsel is in 2005 geïmplementeer en sodoende is talle verdere selfdode reeds voorkom.
Gedurende sy loopbaan verwerf hy byna legendariese status as koerantman wat belangrike stories uitsnuffel en dit dek. Nadat Chris Barnard in 1967 die wêreld se eerste hartoorplantingsoperasie doen, staan hy aanvanklik geen onderhoude toe nie. Franz kampeer dan op sy voorstoep totdat Chris hom eindelik binnelaat en hy dan die eerste joernalis ter wêreld word om die binneverhaal van die oorplanting te vertel. In die stadium dat Anneline Kriel kort nadat sy en Sol Kerzner ook nie onderhoude toestaan nie, bewerkstellig hy dit so dat hy langs haar in die vliegtuig beland. Hy is ook die eerste joernalis wat vertel van die onbekende jong Benoni meisie wat probeer om dit te maak in Hollywood, lank voordat Charlize Theron wêreldwyd bekend geraak het. Sy eie mening egter is dat sy grootste “scoop” in 1966 op Piet Retief was. Hy word na hierdie dorpie gestuur om ’n hofsaak te dek, maar vind uit dat die saak uitgestel is, waarna hy na die kroeg gaan en die kroegman pols oor die skinderstories op die dorp. Die kroegman vertel hom van die swart dogtertjie wat vir wit ouers gebore is en wat onlangs as “Kleurling” geklassifiseer is. So word die storie van Sandra Laing een van die opspraakwekkendste wat uit die apartheidsjare kom en baie jare later word daar selfs ’n rolprent gemaak oor haar lewe en ondervindings. Franz Kemp is op Sondag 6 Maart 2011 in die waakeenheid van die Flora-kliniek in Johannesburg aan leukemie (beenmurgkanker) oorlede
Skryfwerk
Sy reisverhaal “Sestig dae in die Suid-Soedan” begin wanneer hy in Augustus 2008 getaak word om veertig hoofsaaklik Arabiese televisiejoernaliste in Juba, hoofstad van Suid-Soedan, te gaan oplei. Net ’n handjievol kan Engels praat. Terwyl hy daar is, moet hy ook die nuwe televisiestasie van die grond af kry deur elke dag die daaglikse nuusbulletin op te stel. Hier moet hy werk met feitlik aanhoudende kragonderbrekings, feitlik geen paaie nie en onbeholpe maar geesdriftige joernaliste as sy gebrekkige ondersteuning – dit alles in versengende hitte. Daar is ook ’n disko wat elke nag deurnag duur. Hy hou ’n dagboek van sy ondervindinge in hierdie woeste wêreld, wat hy later in die reisverhaal omskep.
Eerbewyse
Na sy dood stel Huisgenoot, You en Drum die Franz Kemp-toekenning in vir belowende joernaliste, waardeur hulle buiten ’n kontantprys ook ’n jaar se internskap by een van hierdie tydskrifte teen markverwante salaris kry.
Henry Every
Henry Every (gebore 20 Augustus 1659 - 1699) was ’n Engelse seerower wat in die middel 1690's op die Atlantiese en Indiese Oseaan bedrywig was. Hy het waarskynlik verskeie skuilname soos Benjamin Bridgeman gebruik en was onder sy bemanning en bondgenoete bekend as Lang Ben.